钦定古今图书集成/明伦汇编/官常典/第103卷 > 《与长沙王别书》王筠
## 钦定古今图书集成/明伦汇编/官常典/第103卷 > 《与长沙王别书》王筠

筠顿首顿首：“高秋凄爽，体中何如？愿比胜纳。承入东
礼拜，用深倾仰。昔藩后遨游，不无是事，或龙舟水嬉，
或临川送远，摐金飞斾，汎此安流。犹复见重良书，以
为盛德。未有选日简辰，归诚系念，寻法城之游，逗祗
园之聚，翘心赞叹，无以譬说。仆夙疾增瘵，蹇废蓬门，
不获执离，弥深倾懑。愿敬勗白书不次。”王筠顿首顿
首。